ไปมาสักพักแล้วค่ะ พึ่งมาลงรีวิว วันนี้ผ่านไปแถวเพชรบุรีช่วงบ่ายๆ เลยบอกเพื่อนว่า เออไปกัน อยากไปหลายทีแล้ว

เคยไปตึกอินตัลอยู่แล้ว แล้วเบื่อที่จอดรถมาก เคยวน5-6 ชั้นแบบเตรียมอ้วก กว่าจะได้จอด คิดไว้ในใจว่า  ไปร้านนี้ คงมีที่จอดรถแบบง่ายๆข้างๆร้านแหละ แต่ก็ถามยาม ว่าจะมาร้านนี้ต้องจอดไหน "วนขึ้นตึกครับ".. อ่า..โอเค .. วนไป 5ชั้น จอดรถ ลงลิฟต์ของตึก กลิ่นลิฟต์อับมาก ลงมาที่ชั้น1 เดินออกจากตัวตึกออฟิส แล้วค่อยไปฝั่ง S&P HQ 

พอเดินเข้าไปโซนทางขวาดูhappening มากกว่า เป็นโซนนั่งกิน และ บาร์น้ำ มีพนักงานเดินเข้ามาต้อนรับ ไปนั่ง ดูเมนู วันนี้อยากกินข้าวไทยๆ เมนูมีรูปเยอะดีมากค่ะ เลือกกินข้าวคลุกกะปิคลองโคน เพื่อนเลือกข้าวผัดเขียวหวานซักอย่างจำไม่ได้ สั่งเฟรนช์ฟรายมะเขือยาวมากินตรงกลาง

นั่งไปนั่งมามองดูบรรยากาศรอบๆ ดูแล้วรู้เลยว่าลงทุนเยอะมากๆ ทั้งบาร์ ชั้นวาง ไฟ ที่วางแก้วที่แขวนลงมาจากเพดาน โอวว เนี๊ยบจริง ไซรัปต่างๆที่วางไว้ผสมก็เปลี่ยนขวดไม่ให้เห็นยี่ห้อทั้งหมด เราเดินวนกันหน่อยดีกว่า ดูท่าจะมีอะไรเยอะดีน่าตื่นเต้น

เดินวนไปรอบๆบาร์น้ำเจอตู้ขนม มีคัพเค้กที่บีบครีมดอกไม้แบบเกาหลีวางอยู่ 2-3อัน กับขนมอีก 2-3 อย่าง ทุกอย่างดูแห้งวางมานาน เก่ามาก และกินไม่ได้จริง 

เลยเดินต่อไปฝั่งที่เป็นห้องตกแต่งเค้ก มีเค้กปอนด์บีบครีมดอกไม้สไตล์เกาหลีวางอยู่ 2-3 ก้อน ก็ดูแห้งพอๆกับคัพเค้กเมื่อกี้ พอมองเข้าไปในห้อง ว๊าวๆ มีคนอยู่ น่าจะกำลังแต่งเค้กหรืออะไรรึเปล่านะ ก็เห็นพนักงานของทางร้าน 4-5 คน กำลังนั่งเล่นมือถือ..มองมา แล้วก็เล่นมือถือต่อ อ่า เราก็นึกว่ามีคนอยู่ จะมีโชว์ เห็นห้องตกแต่งจัดเต็ม อุปกรณ์ครบ

อะไม่เป็นไร เราไปดูห้องที่ทำพวกpastryบ้าง มีพนักงานกำลังทำครัวซองอยู่ ไปยืนดูสักพัก ก็เดินกระเถิบมาบริเวณทางเข้าร้าน มองๆไปเหมือนจะเป็นที่อบขนม เห็นเขียนมีเวลาอบ แต่เราไปไม่ตรงเวลามั๊ง เลยไม่มีอบ แล้วก็มีชั้นวางขนม วางขนมแห้งพวก คุกกี้ ขนมปัง อยู่แพคใส่ถุง..จบการทัวร์ร้าน..

อ่า ร้านตกแต่งจัดเต็มขนาดนี้ นึกว่าจะมีอะไรมากกว่านี้ซะอีก ไม่เป็นไร กลับมาที่โต๊ะเพื่อนถาม เป็นไงร้านดีไม๊ ก็บอกไปตามตรงว่า ไม่รู้อะ งงๆ เหมือนจะจัดเต็มนะ แต่ไม่มีอะไรเลย แห้งๆอะ 

อะเราก็รออาหารมา มีเสิร์ฟน้ำพีชโซดาฟรีด้วย พออาหารมา อาหารรสชาติมาตรฐานS&Pปกติ ไม่ได้คาดเดาว่าจะอร่อยเลิศสดใหม่ขนาดนั้น ก็คือ เป็นมาตรฐานS&P แหละค่ะ

มาถึงขนมดีกว่า ก็ดูเมนูขนม บางทีก็อยากกินเค้กชิ้นๆ หรือ ทาร์ต หรือ อะไรแบบนั้น แต่ถาม พนง บอกมีเค้กชิ้นๆไหมคะ เหนมีตู้ที่มีคัพเค้ก พนง บอกไม่มี มีแค่ในเมนู คือในเมนูดูมีแต่พวกที่เอาทุกอย่างมามิกซ์ใส่ถ้วย เสิร์ฟ ก็ได้ๆ ก็สั่งชาไทยเฉาก๊วยมา กับอีกเมนู คืออะไรซักอย่าง ที่ดูเป็นโยเกิร์ตเสาวรสน้ำผึ้งมั๊งคะ

ชาไทยปั่นเฉาก๊วย ปั่นดีเนื้อเนียนอร่อยค่ะ ไม่หวานไป มีไซรัปมาให้ข้างๆ เฉาก๊วยก็เหนียวสไตล์ชากังราว โรยเม็ดอะไรสักอย่างมานิดหน่อย

ขนมต่อไปคืองง.. โยเกิร์ต..เสาวรส น้ำผึ้ง..ที่งงมากคือกล้วย..คือกินไปแบบไม่คิดอะไรตักๆ กัดไปเจอกล้วยในความเปรี้ยวทั้งหมดนั้น..แล้วงง..กินไม่หมดค่ะ เพราะ งง กลัวท้องเสีย (แต่ท้องไม่เสียนะคะ)

คิดเงินจำไม่ได่ว่าเท่าไหร่ แต่จำได้ว่าราคาสูงอยู่ ก็ให้ค่ะ เข้าใจว่าตกแต่งร้านจัดเต็ม

ความงงที่เกิดขึ้นคืด ร้านจัดเต็มมากๆๆๆๆขนาดนี้ เดาว่าคงเป็นห้องทดลองมีอะไรใหม่ๆสร้างสรรค์ แต่ไปเจอ พนง.ตกแต่งเค้กนั่งเฉยๆ เล่นมือถือ กับวางขายขนมแห้งแบบ ดูแห้งๆไม่ค่อยน่าซื้อ กับขนมที่มีวางโชว์แต่ไม่ขาย แล้วก็ความมิกซ์ขนมที่กินแล้วงง

โกรธที่แบบ ยูวเป็นS&Pน๊า แต่ไม่มีเค้กขายอะ ได้ไง? โชว์ทำขนมก็คือโชว์เล่นมือถืออะะะ 

ถ้าถามว่าจะกลับไปอีกไม๊ คงไม่ไปอะค่ะ เพราะก็ คงมีเท่าๆที่เห็น กลับมาอีกครั้งก็คงแห้งเท่านี้ ร้านคุณตกแต่งสุดแล้วอะ แต่อย่างอื่น ไม่สุดเลยซักอย่าง